આવા ચરસીઓ તથા નશાખોરોને કારણે લેડીઝ બસ-સ્ટૉપ પર બેસતાં પણ ગભરાય છે. પ્રવાસ કરતા પ્રવાસીઓ માટે બસ-સ્ટૉપ છે નહીં કે ચરસી કે નશાખોર માટે. આ માટે પ્રશાસને જરૂરી પગલાં ભરવાં જોઈએ, જેથી ભિખારી તથા શરાબી લોકોનો ત્રાસ દૂર થાય.’ આ બાબતે અન્ય એક પ્રવાસી મહેન્દ્ર સેજપાલે મિડ-ડે LOCALને જણાવ્યું હતું કે ‘બસ-સ્ટૉપ પર ભિખારીઓ તથા નશાખોરો હંમેશાં સૂતા હોવાથી પ્રવાસીઓ બસ-સ્ટૉપ પર બેસી શકતા નથી. બસને આવવાનો ટાઇમ હોય ત્યારે બસ-સ્ટૉપની બહાર ઊભા રહેવું પડે છે. બસ-સ્ટૉપ પરથી ચરસી લોકોનો ત્રાસ કયારે દૂર થશે? ચરસી લોકોને અહીંથી ખસેડવા પ્રાશસન ક્યારે યોગ્ય પગલાં ભરશે?’